**Priroda i društvo 1.6.2020.**

Dragi moji četvrtaši,

nadam se da ste se za vikend lijepo odmorili i da ste spremni za nove aktivnosti.

 Što mislite , zašto je svakom narodu njegov jezik važan? *U Zapisu popa Martinca* iz 15. stoljeća, u kojem on opisuje napade Osmanlija na Hrvatsku piše: *Turci nalegoše na jezik hrvatski*, što bi u suvremenom govornom izričaju značilo *Turci navališe na narod hrvatski*.

Razmislite i usmeno odgovorite na sljedeća pitanja: Zašto povjesničar iz 15. stoljeća u svojim zapisima ističe da su Turci napali hrvatski jezik? Što su oni zapravo napali? Zašto pop Martinac poistovjećuje jezik sa narodom i zemljom? Što možemo zaključiti o važnosti jezika za svaki narod?Govoriti o jeziku znači govoriti o narodu koji njime govori. Bez jezika, zapravo, nema ni naroda. Narod stvara jezik, ali i jezik stvara narod pa čak i pojedince. Narod se poznaje i priznaje po jeziku, a nerijetko se i poistovjećuje s njime. Hrvatska imenica jezik u prošlosti je imala isto značenje za imenicu narod. Zbog toga je sasvim razumljivo da svaki narod vlastiti jezik voli, njeguje, proučava i čuva kao najveću svetinju. U tom hrvatski narod nije nikakva iznimka. On je za očuvanje svojega jezika vodio borbu ne manju od one koju je vodio za vlastitu slobodu i neovisnost. „Zatreš li jezik, zatro si narod,“ napisao je Fran Kurelac što bi značilo : Uništiš li jezik potpuno si uništio i narod.

Dragi moji učenici, danas ćemo učiti o borbi za hrvatski jezik, govorit ćemo o narječjima hrvatskog jezika, Ljudevitu Gaju i jedinstvenom pravopisu, proglašenju hrvatskog jezika službenim jezikom u Hrvatskoj te težnji za stvaranjem neovisne države.

Dugotrajan život u zajednici s drugim narodima nosio je opasnost od mogućega gubitka vlastitog jezika i kulture te je bilo izuzetno važno proglašavanje službenog hrvatskog jezika naročito kada su Mađari početkom 19. stoljeća nastojali Hrvatima nametnuti mađarski jezik. Početkom 19. stoljeća književna djela su se pisala različitim narječjima.

Ljudevit Gaj je počeo izdavati novine želeći u narodu pobuditi hrvatsku nacionalnu svijest i reformirao je hrvatski pravopis tako što je štokavsko narječje uzeo kao službeno. Pročitajte tekst u udžbeniku, str. 80. i 81.. Razmislite i usmeno odgovorite na sljedeća pitanja: Kada je hrvatski jezik proglašen službenim jezikom u Hrvatskoj? Zašto je bilo nužno stvaranje službenog hrvatskog jezika? Tko je za to zaslužan? Koji su znameniti Hrvati 19. stoljeća težili stvaranju svoje neovisne države? Je li im to tada uspjelo? Zašto su oni ipak za hrvatski narod dragocjeni?

Sada prepišite plan ploče i riješite u radnoj bilježnici, str. 104.

Plan ploče:

|  |
| --- |
| **BORBA ZA HRVATSKI JEZIK****Narječja u hrvatskom jeziku**:kajkavsko,čakavsko ištokavsko.**Znameniti Hrvati 19. stoljeća**Josip JelačićAnte StarčevićEugen KvaternikIvan Mažuranić **Ljudevit Gaj**- jedan od prvaka narodnog preporoda- uveo pravopis na štokavskom narječju**Uvođenje hrvatskog jezika kao službenog** 1847. godine. |

Ponovimo naučene sadržaje i na zabavniji način:

[https://wordwall.net/hr/resource/479236/priroda-i-dru%c5%a1tvo/borba-za-hrvatski-jezik](https://wordwall.net/hr/resource/479236/priroda-i-dru%C5%A1tvo/borba-za-hrvatski-jezik)

[https://wordwall.net/hr/resource/999323/priroda-i-dru%c5%a1tvo/borba-za-hrvatski-jezik](https://wordwall.net/hr/resource/999323/priroda-i-dru%C5%A1tvo/borba-za-hrvatski-jezik)

Sretno!

**Hrvatski jezik 1.6.2020.**

Razmislite i napišite koje prirodne ljepote posebno volite; upišite imenicu i pridjev kao npr. kristalno more,visoke planine, …Sada otvorite čitanku na 198. strani i pročitajte pjesmu *Voliš, a vole li tebe Zvjezdane* Čagalj. Koje je osjećaje u vama pobudila pjesma? Usmeno odgovorite.

Sada ponovno pročitajte pjesmu, kiticu po kiticu i usmeno odgovorite na sljedeća pitanja.

O čemu pjesma govori? Koje pitanje u svakoj kitici postavlja pjesnikinja? Komu se obraća u kiticama? Što možemo zaključiti iz njezinih odgovora? Koje pjesničke slike prepoznajete u pjesmi? U kojim je pjesničkim slikama izražena personifikacija? Kakav je ritam pjesme?

Sada prepišite plan ploče u bilježnicu i nakon toga riješite 143.stranu u radnoj bilježnici.

Plan ploče:

 Voliš, a vole li tebe 1.6.2020.

 Zvjezdana Čagalj

Tema pjesme: ljubav prema prirodnim ljepotama

Kitice: ujednačen broj stihova, rima

Pjesničke slike:

Poruka pjesme:

Pjesničke slike i poruku pjesme napisat ćete, sami, prema vlastitom izboru.

Sretno!

I ne zaboravite vježbati!

Dodatna nastava iz Matematike (Borna, Gala, Ellery, Karla i Eva).

1. Izračunaj:

660 − 625 · (287 − 286) + 2061 − 1161 : 9=

3. Marko i Frane žele od svoje ušteđevine, svaki za sebe, kupiti loptu koja

je u izlogu i ima istaknutu cijenu. Marko kaže: “Preskupa je, nedostaje

mi 75 kuna.” Frane je dodao: “Meni nedostaje čak 90 kuna.” Kada bi

udružili novce, mogli bi kupiti loptu i preostalo bi im zajedno 70 kuna.

Koliko košta lopta koju žele kupiti?

Riješene zadatke pošaljite mi na kontrolu u četvrtak, 4.6.2020.